
ОБЩИНСКИ СЪВЕТ – РУДОЗЕМ
ДОКЛАДНА
от
ИНЖ. НЕДКО КУЛЕВСКИ
КМЕТ НА ОБЩИНА РУДОЗЕМ

Относно: Формиране на паралелки с брой ученици под минималния норматив в СУ „Христо Ботев“ – с. Чепинци за учебната 2026/2027 година


УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,


В Община Рудозем е постъпила информация от директора на СУ „Христо Ботев“ – с. Чепинци с изх. № 252/24.08.2026 г., заведена с вх. № 31-00-35/08.09.2026 г., относно учебната 2026/2027 година.


Съгласно представените от училището данни през учебната 2026/2027 година в СУ „Христо Ботев“ – с. Чепинци се обучават 233 ученици, разпределени в 13 паралелки.


Съгласно Приложение № 7 към чл. 53 от Наредбата за финансирането на институциите в системата на предучилищното и училищното образование минималният норматив за броя на учениците в паралелка в неспециализираните училища е 16 ученици за I–IV клас и 18 ученици за V–XII клас.


От представеното разпределение на учениците по паралелки е видно, че с брой ученици под минималния норматив са:

· I клас – 14 ученици; 

· VIII клас – 13 ученици; 

· XI клас – 10 ученици. 


Посочените паралелки са с не по-малко от 10 ученици, поради което за тях е приложим редът по чл. 68, ал. 1, т. 2 от Наредбата за финансирането на институциите в системата на предучилищното и училищното образование.


Съгласно чл. 68, ал. 2 от Наредбата изключението от минималния брой ученици се допуска с разрешение на финансиращия орган при спазване на условията, предвидени в същата разпоредба. Съгласно чл. 68, ал. 8 разрешението се издава по мотивирано искане на директора на училището, към което се прилага становище на началника на съответното Регионално управление на образованието.


По представените данни общият брой ученици в паралелките от I до VII клас е 134 ученици, а в паралелките от VIII до XII клас – 99 ученици. Тъй като тези стойности надвишават определените в чл. 68, ал. 4, т. 2 и т. 3 от Наредбата, съгласно чл. 68, ал. 5 допълнителни средства извън определените по стандарти се осигуряват по преценка на финансиращия орган, ако това е необходимо, като размерът им се определя от финансиращия орган. 


Предвид изложеното и необходимостта от осигуряване на нормалното протичане на учебния процес през учебната 2026/2027 година считам, че следва да бъдат предприети необходимите действия по реда на чл. 68 от Наредбата за формиране на посочените паралелки с брой ученици под минималния норматив.


На основание чл. 17, ал. 1, т. 3 и чл. 21, ал. 1, т. 23 и ал. 2 от Закона за местното самоуправление и местната администрация, чл. 256, ал. 1, т. 4 от Закона за предучилищното и училищното образование и чл. 68, ал. 1, т. 2, ал. 2, ал. 5 и ал. 8 от Наредбата за финансирането на институциите в системата на предучилищното и училищното образование, предлагам Общински съвет – Рудозем да приеме следното

ПРОЕКТ ЗА РЕШЕНИЕ:


1. Общински съвет – Рудозем дава съгласие, при спазване на условията и реда на чл. 68 от Наредбата за финансирането на институциите в системата на предучилищното и училищното образование, за учебната 2026/2027 година да бъдат формирани следните паралелки с брой ученици под минималния норматив в СУ „Христо Ботев“ – с. Чепинци:

· I клас – 14 ученици; 

· VIII клас – 13 ученици; 

· XI клас – 10 ученици. 


2. Възлага на Кмета на Община Рудозем, в качеството му на представител на финансиращия орган, след представяне на мотивирано искане от директора на училището и становище на началника на Регионално управление на образованието – Смолян, да предприеме необходимите действия по разрешаване формирането на паралелките по т. 1 при условията и по реда на чл. 68 от Наредбата.


3. При установена необходимост от допълнително финансиране средствата за паралелките по т. 1 да бъдат осигурени при условията на чл. 68, ал. 5 от Наредбата за финансирането на институциите в системата на предучилищното и училищното образование.

Приложение: 
· Информация от директора на СУ „Христо Ботев“ – с. Чепинци с изх. № 252/24.08.2026 г., заведена с вх. № 31-00-35/08.09.2026 г.  и становище № АД-04-944/26.08.2026 г. на Началника на РУО Смолян

